Държавен вестник, бр. 56, 2022 г., стр. 27

БРОЙ  56	
Д Ъ Р Ж А В Е Н  В Е С Т Н И К 	
СТР.  27  
35. дава съгласие за трансфер или преот-
стъпване на състезателни права на спортист, 
който е представлявал Република България, 
в предвидените от закона случаи;
36. прави предложения за придобиване на 
българско гражданство по чл. 16 от Закона за 
българското гражданство;
37. утвърждава схеми за разпределение на 
постъпленията от дейността на Държавно 
предприятие „Български спортен тотализатор“ 
по чл. 14, ал. 1 – 3 от Закона за хазарта;
38. разпределя средства и контролира дей-
ността на второстепенните разпоредители с 
бюджет в структурата на Министерството;
39. утвърждава длъжностното разписание и 
бюджета на Министерството, който е разпре-
делен по организационни и административни 
структури;
40. упражнява правомощия на орган по 
назначаване на държавните служители, на 
работодател на служителите, които работят 
по трудово правоотношение, и на възложи-
тел по договори за предоставяне на услуги, 
които са свързани с експертно-техническото 
обслужване на Министерството;
41. възлага обществени поръчки в рамките 
на своята компетентност;
42. изпълнява държавната политика за 
концесии в съответствие с отрасловата си ком-
петентност, като изпълнява правомощията на 
концедент, както и други правомощия, които 
са му предоставени по Закона за концесиите;
43. води публични регистри за: лицен-
зираните спортни федерации и спортните 
клубове – техни членове; Националната ор-
ганизация за спортно-туристическа дейност; 
Националната организация за университетски 
спорт и обединените спортни клубове, как-
то и за техните членове; спортните обекти; 
треньорските кадри и издава наредба, с ко-
ято се определят подлежащите на вписване 
обстоятелства, воденето и съхраняването на 
регистрите, процедурите, които осигуряват 
функционирането на регистрите като единна 
информационна система, както и достъпът 
на други административни органи до данните 
в тях;
44. издава правилник за дейността на На-
ционалния консултативен съвет за младежта;
45. координира и ръководи разработването 
и изпълнението на годишния план за изпълне-
ние на Националната стратегия за младежта;
46. разработва и внася за одобрение в Ми-
нистерския съвет Национална стратегия за 
младежта и Годишен доклад за младежта, в 
който се отчита изпълнението на Националната 
стратегия за младежта за съответната година, 
и го публикува на интернет страницата на 
Министерството на младежта и спорта;
47. издава наредба за условията и реда за 
финансиране на проекти по национални прог- 
рами за младежта съгласувано с министъра 
на финансите;
48. координира дейността на централните 
и териториалните органи на изпълнителната 
власт в изпълнение на политиката за младежта; 
взаимодейства с младежките организации при 
осъществяването на държавната политика за 
младежта; ръководи, организира и координира 
програми и проекти в областта на младежта 
и насърчава младежкото доброволчество;
49. осъществява и други правомощия, кои- 
то са му възложени със закон или с акт на 
Министерския съвет.
Чл. 5. При осъществяване на правомощията 
си по чл. 4 министърът:
1. отговаря за дейността си пред Народ-
ното събрание в рамките на процедурата за 
парламентарен контрол;
2. участва в работата на Министерския 
съвет;
3. взаимодейства с други държавни органи 
и организации.
Чл. 6. Министърът може да възложи на 
главния секретар свои правомощия:
1. по служебните правоотношения с дър-
жавните служители в Министерството;
2. по сключването, изменянето и прекра-
тяването на трудовите правоотношения със 
служителите в Министерството;
3. по сключването, изменянето и прекратя-
ването на договори за предоставяне на услуги, 
които са свързани с експертно-техническото 
обслужване на Министерството;
4. като възложител на обществени поръчки.
Чл. 7. В изпълнение на своите правомощия 
министърът издава правилници, наредби, ин-
струкции и заповеди.
Чл. 8. (1) При осъществяване на своята дей-
ност министърът може да създава съвети като 
експертни консултативни звена за изготвяне 
на проекти или за предлагане на решения по 
конкретни проблеми в сферата на младежта 
и спорта, както и комисии и работни групи 
за изпълнение на конкретни задачи.
(2) Министърът може да създаде консулта-
тивно звено – Експертен съвет по физическа 
активност, физическо възпитание, спорт и 
спортно-туристическа дейност.
(3) Съставът, функциите и организацията на 
дейността на звената по ал. 1 и 2 се определят 
със заповед на министъра.
Чл. 9. При провеждане на държавната 
политика за младежта министърът се подпо-
мага от Националния консултативен съвет за 
младежта, създаден със Закона за младежта.
Чл. 10. Заместник-министрите:
1. подпомагат министъра при разработва-
нето и провеждането на държавната политика 
за младежта и спорта;
2. контролират и отговарят за дейността на 
определените им със заповед на министъра 
политики и структурни звена;
3. осъществяват и други дейности, възло-
жени им от министъра.